Personalerettens kendelse (Tredje Afdeling) af 10. september 2014 – Carneiro mod Europol
(Sag F-122/13) 1
(Personalesag – Europols ansatte – ikke forlængelse af en tidsbegrænset kontrakt – ændring af en tidsbegrænset kontrakt til en tidsubegrænset kontrakt – åbenbart, at søgsmålet delvis ikke kan antages til realitetsbehandling, delvis er ugrundet)
Processprog: fransk
Parter
Sagsøger: Maria José Carneiro (Bruxelles, Belgien) (ved advokaterne J. Kempeners og M. Itani)
Sagsøgt: Den Europæiske Politienhed (ved D. Neumann og J. Arnould, som befuldmægtigede)
Sagens genstand
Påstand om annullation af Europols afgørelse om ikke at forlænge sagsøgerens ansættelseskontrakt på ubestemt tid og påstand om, at Europol tilpligtes at betale forskellen mellem det vederlag, som sagsøgeren ville have kunnet fortsætte med at oppebære hos Europol, og enhver anden ydelse, som sagsøgeren faktisk har oppebåret.
Konklusion
Den Europæiske Politienhed frifindes, da søgsmålet delvis ikke kan antages til realitetsbehandling, delvis er ugrundet.
Maria José Carneiro bærer sine egne omkostninger og betaler de af Den Europæiske Politienhed afholdte omkostninger.
____________
____________
1     EUT C 52 af 22.2.2014, s. 53.